Specialiştii I.N.H.G.A. au instituit, miercuri, cod galben de inundaţii, până joi, la ora 16:00, pe râuri din central ţării.
Potrivit I.N.H.G.A., codul galben va afecta anumite sectoare de râuri din bazinele hidrografice: Târnava Mare (judeţele: Harghita, Mureş, Braşov, Sibiu şi Alba), Mureş (judeţele: Alba, Sibiu şi Hunedoara), Târlung (afluent al Râului Negru, în judeţele: Braşov şi Covasna) şi Olt (judeţele: Braşov, Harghita, Sibiu şi Vâlcea).
"Menţionăm că Atenţionarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici, cu posibile efecte de inundaţii locale, care se pot produce cu probabilitate şi intensitate mai mare pe unele râuri mici din bazinul hidrografic Olt - afluenţii aferenţi sectorului aval confluenţă cu râul Şercaia - amonte staţia hidrometrică Sebeş Olt", a transmis I.N.H.G.A.
Specialiştii recomandă populaţiei vigilenţă sporită în cazul desfaşurării unor activităţi expuse la inundaţii.